पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में कोई भी व्यक्ति भूखा नहीं रहे इसको लेकर सरकार ने पीडीएस दुकानों के माध्यम से मुफ्त अनाज उपलब्ध कराने की व्यवस्था की है। सरकार की घोषणा के अनुसार शीघ्र ही पीडीएस के उपभोक्ताओं को मई व जून माह का अनाज मुफ्त में उपलब्ध कराया जाएगा। आपूर्ति विभाग से मिली जानकारी के अनुसार कैमूर जिले के शहरी व ग्रामीण क्षेत्रों के लगभग तीन लाख 58 हजार 655 परिवारों को अनाज वितरण की योजना का लाभ प्राप्त होगा। जिला आपूर्ति पदाधिकारी समरेंद्र कुमार ने बताया कि विभाग की सूची में शामिल गरीब परिवारों के बीच मुफ्त में अनाज वितरण करने के लिए शीघ्र ही अनाज का आवंटन प्राप्त हो जाएगा। जिले के सभी जन वितरण प्रणाली की दुकानों के माध्यम से करीब तीन लाख 58 हजार 655 गरीब परिवारों को प्रति परिवार तीन किलो चावल व दो किलो गेहूं मुफ्त में दिया जाएगा।
वहीं मई और जून में हर परिवार को पांच किलो मुफ्त में अनाज का वितरण किया जाएगा। उन्होंने कहा कि दोनों माह के लिए पांच-पांच किलो अनाज दिया जाएगा। सभी जन वितरण प्रणाली के दुकानदारों को गरीब परिवारों के बीच अनाज वितरण करने के लिए पहले से तैयार रहने के लिए आवश्यक दिशा निर्देश भी दिए गए हैं। अनाज का आवंटन प्राप्त होते ही गरीब परिवारों के बीच वितरण का कार्य प्रारंभ कर दिया जाएगा। जिला आपूर्ति पदाधिकारी ने कहा कि गरीब परिवारों के बीज अनाज वितरण के दौरान सरकार द्वारा जारी मार्गदर्शन के साथ कोरोना से बचाव को लेकर जारी गाइडलाइन का पालन किया जाएगा। सभी जन वितरण प्रणाली की दुकानों पर साबुन व सैनिटाइजर की व्यवस्था रहेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn